b'\n_START_ARTICLE_\nGullholmen fyr\n_START_SECTION_\nHistorie\n_START_PARAGRAPH_\nI 1891 blev der udarbejdet en oversigt over behovet for nye fyr og t\xc3\xa5gesignaler i Oslofjorden. I forslaget indgik et fyr med t\xc3\xa5gesignal p\xc3\xa5 Gullholmen. N\xc3\xb8dvendige midler blev bevilget i budgettet for 1893/1894. Gullholmen fyr stod f\xc3\xa6rdig og blev t\xc3\xa6ndt den 15. september 1894._NEWLINE_I 1930 blev fyret elektrificeret med str\xc3\xb8m fra det kommunale net. I den f\xc3\xb8rste periode bestod fyrbetjeningen af fyrvogter med husstand, men blev kort f\xc3\xb8r 1940 udvidet med en fyrbetjent. I den anledning blev en ny familiebolig opf\xc3\xb8rt \xc3\xb8st for den gamle fyrbygning._NEWLINE_I 1984 blev Gullholmen fyrstation automatiseret og fyret erstattet med en fyrlygte som st\xc3\xa5r foran fyrbygningen._NEWLINE_Underbygningen til fyrlygten \xe2\x80\x93 et glasfibert\xc3\xa5rn \xe2\x80\x93 blev l\xc3\xb8ftet af en helikopter fra kystverkets fart\xc3\xb8j \xc2\xabRyvingen\xc2\xbb og sat p\xc3\xa5 plads p\xc3\xa5 Gullholmen sydvest for det for det gamle fyr. Fyrstationen ble samtidig affolket og bygningerne blev st\xc3\xa5ende tomme._NEWLINE_I 1989 blev Gullholmen fyr formelt overdraget fra Kystverket til Direktoratet for naturforvaltning og samme \xc3\xa5r blev der skrevet lejekontrakt mellem de nye ejere og stiftelsen Gamle Guldholmen Fyr. Stiftelsen blev oprettet for at vedligeholde og bevare det nedlagte fyranl\xc3\xa6g p\xc3\xa5 grund af kulturhistorisk v\xc3\xa6rdi, samt at forberede nye aktiviteter i bygningerne. I dag bliver den gamle fyrbygning udlejet._NEWLINE_I forbindelse med Kystverkets etablering af Horten trafikksentral i 1999, blev der opsat en radar p\xc3\xa5 Gullholmen for at overv\xc3\xa5ge trafikken i farvandet mellem F\xc3\xa6rder og Spro/Steilene p\xc3\xa5 Nesodden._NEWLINE_Kort tid efter affolkningen af fyrstationen blev bygningerne udsat for h\xc3\xa6rv\xc3\xa6rk, og de fleste vinduesruder blev knust. Kystverket satte nye vinduer i, og der blev sl\xc3\xa5et plader for alle vinduer._NEWLINE_I dag, som i 1984, er der seks bygninger p\xc3\xa5 Gullholmen: To bolighuse, to udhuse, maskinhus og naust.'